آیت الله یعقوبی کی جوانوں کو علم و ثقافت سیکھنے پر تاکید

سرزمین عراق کے مشھور شیعہ عالم دین نے جوانوں کو علم و ثقافت سیکھنے، جو معاشرے اور شخصیت کی تشکیل کا سبب ہے ، تاکید کی۔

خبر کا کوڈ: ۴۴۱۰۷۱

تاریخ: ۱۶ آبان ۲۰۱۹ - ۲۰:۲۲

رسا نیوز ایجنسی کے رپورٹر کی نجف اشرف رپورٹ کے مطابق، مراجع تقلید عراق میں سے آیت الله شیخ محمد یعقوبی نے صوبہ بصره عراق کے ورزشکاروں اور کھلاڑیوں سے ملاقات میں جوانوں کو علم و ثقافت سیکھنے، جو معاشرے اور شخصیت کی تشکیل کا سبب ہے ، تاکید کی اور کہا کہ صالح معاشرہ صالح بچوں کی تربیت کے بغیر ناممکن ہے ۔

انہوں نے مزید کہا: جوان دلوں میں امید ، آرزویں اور امنگیں رکھتے ہیں ، لہذا انسانی ، سماجی اور ثقافتی سرگرمیوں کے ذریعہ اس باتوں پر سنجیدگی سے توجہ کریں اور معاشرے سے ظلم ، فساد اور محرومیت کے خاتمہ کی کوشش کریں ۔

اس عراقی عالم دین نے واضح طور سے کہا: اس سے جدا کہ کھیل میں جسم اور بدن کے لئے بہت سارے فوائد ہیں ، کھیل روح کی تکمیل کا بھی بہت اچھا وسیلہ ہے ۔

انہوں نے وطن کی محبت اور لوگوں کی خدمت کے جزبے میں استحکام لانے کی تاکید کی اور کہا: ملکی ترانہ سن کر کھلاڑیوں کے انکھوں سے انسو کا بہنا ، ملک اور اہل وطن سے محبت کی نشانی ہے ۔

آیت الله یعقوبی نے آخر میں معاشرے میں بعض حکمراں اور ذمہ دار طبقے کی جانب سے ملک میں یاس و ناامیدی کی لہر پھلائے جانے پر شدید تنقید کی ۔/۹۸۸/ ن